钦定古今图书集成/明伦汇编/宫闱典/第022卷 > 《代郑尚书贺册皇太后表》令狐楚
## 钦定古今图书集成/明伦汇编/宫闱典/第022卷 > 《代郑尚书贺册皇太后表》令狐楚

臣某言：“伏闻制册皇太后，恩覃日下，欢动中天。臣伏
以皇太后坤德合符，阴灵表庆，化光宫职，道赞国风。
伏惟皇帝仁圣宅心，文明恭己，尊承孝理，严奉慈颜，
献宝”绶于内朝，宣玉册于中禁。彰明顺德，知陛下就
养之诚；表正母仪，见陛下归安之盛。万国所系，四方
是刑。人臣之恳愿既申，品物之欢心斯洽。臣叨承寄
任，限守藩隅，不及陪位阙庭，忭舞称贺。无任耸庆踊
跃之至。